b'\n_START_ARTICLE_\nObjektiv\n_START_PARAGRAPH_\nObjekt\xc3\xadv je element opti\xc4\x8dnih naprav. Sestavlja ga praviloma ve\xc4\x8d le\xc4\x8d (v\xc4\x8dasih lahko tudi zrcal). Naloga objektiva je zbiranje (zbiralne le\xc4\x8de) svetlobe in projiciranje slike na neko povr\xc5\xa1ino, ki je obi\xc4\x8dajno ob\xc4\x8dutljiva na svetlobo, ali neposredno v \xc4\x8dlove\xc5\xa1ko oko. Uporablja se v fotoaparatih, kamerah, razli\xc4\x8dnih projektorjih, mikroskopih, daljnogledih in merilnih napravah (glej geodezija). Objektivi v daljnogledih in mikroskopih dajo sliko, ki se opazuje s pomo\xc4\x8djo okularja. V teh primerih lahko objektiv vsebuje tudi razpr\xc5\xa1ilne le\xc4\x8de. Le\xc4\x8de objektiva so izdelane in sestavljene tako, da skupaj odpravljajo opti\xc4\x8dne napake._NEWLINE_V\xc4\x8dasih okular vsebuje tudi zaslonko, ki odmerja koli\xc4\x8dino svetlobe, ki vstopa v napravo. Mikroskopi imajo obi\xc4\x8dajno ve\xc4\x8d objektivov, ki se enostavno izmenjujejo, za zrcalnorefleksne fotoaparate pa sta na voljo zlasti dve veliki skupini - s  fiksno in s spremenljivo gori\xc5\xa1\xc4\x8dno razdaljo (t. i. zumi, iz angl. zoom).'